Hefur þú gefið skrítna og sérstaka jólagjöf eða ert með skemmtilega sögu um jólagjöf handa ástinni þinni sem féll ef til vill ekki í kramið ? Þeir sem hafa gefið skrítnar eða sérstakar jólagjafir fá nú möguleika á að nýta það til góðs . Á K100 fer nú fram keppni um bestu söguna af skrítnustu jólagjöf allra tíma . Verðlaunin eru ekki af verri endanum en sigurvegarinn fær 100.000 kr. gjafabréf í versluninni Leonard . Logi og Siggi , í Síðdegisþættinum á K100 , velja sögurnar sem þeir flytja í þættinum . Auðvelt er að taka þátt með því að senda söguna , sem þarf alls ekki að vera löng , á netfangið : siggioglogi@k100.is . Einu kröfurnar eru að sagan af jólagjöfinni þarf að vera sniðug , sönn og skemmtileg . Fylgstu með á K100 og á K100.is . Hver veit nema þín saga verði valin sú besta .